স্পোর্টস ডেস্ক : জাতীয় দলের বাইরে ক্লাব পর্যায়ে লিওনেল মেসির সঙ্গে একই দলে খেলার সম্ভাবনা নাকচ করে দিয়েছেন সের্হিও আগুয়েরো। আর্জেন্টাইন ফরোয়ার্ড জানিয়েছেন, ইংলিশ প্রিমিয়ার লিগ চ্যাম্পিয়ন ম্যানচেস্টার সিটিতেই থাকছেন তিনি। আতলেতিকো মাদ্রিদ ফরোয়ার্ড অঁতোয়ান গ্রিজমানের বার্সেলোনাতে যোগ দেয়ার সম্ভাবনা নিয়ে গুঞ্জন জোরালো হতেই গুঞ্জন উঠছে আগুয়েরোর দল বদল নিয়েও। স্থানীয় সংবাদ মাধ্যমের খবর, গ্রিজমানের অভাব পূরণে আর্জেন্টাইন ফরোয়ার্ডকে দলে ফেরানোর চেষ্টা করতে পারে আতলেতিকো। স্প্যানিশ ক্লাবটি থেকেই ২০১১ সালে ম্যানচেস্টার সিটিতে নাম লেখান আগুয়েরো। চলতি মৌসুমের শিরোপাসহ সিটির হয়ে তিনটি প্রিমিয়ার লিগ জিতেছেন ২৯ বছর বয়সী আগুয়েরো।